3. ลักษณะการประกอบธุรกิจ

3.1 ความเป็นมาและพัฒนาการที่สำคัญ

  ------- ----------------------------------------------------------------------------------------------------------
  ปี 2539  จดทะเบียนจัดตั้ง บริษัท สหโคเจน (ชลบุรี) จำกัด ดำเนินธุรกิจผลิตพลังงานไฟฟ้าและไอน้ำ ด้วยทุนจดทะเบียนเริ่มแรก 12 ล้านบาท เมื่อวันที่
          20 พฤศจิกายน 2539

  ปี 2540  เพิ่มทุนจดทะเบียนครั้งที่ 1 จำนวน 688 ล้านบาท และเพิ่มทุนจดทะเบียนครั้งที่ 2 จำนวน 30 ล้านบาท ในเดือนมิถุนายน และตุลาคม ตามลำดับ
          รวมทุนจดทะเบียน 730 ล้านบาท

          ลงนามสัญญาซื้อขายไฟฟ้าและไอน้ำกับบมจ.สหพัฒนาอินเตอร์โฮลดิ้ง อายุสัญญา 15 ปี สัญญาซื้อขายไฟฟ้ากับ การไฟฟ้าฝ่ายผลิต อายุสัญญา 25 ปี
          และสัญญาการปฏิบัติการเดินเครื่องและบำรุงรักษากับบจ.ออปอเรชั่นนอล เอ็นเนอร์ยี่ กรุ๊ป

  ปี 2541  ลงนามสัญญาซื้อขายน้ำดิบกับบริษัท จัดการและพัฒนาทรัพยากรน้ำภาคตะวันออก จำกัด (มหาชน) อายุสัญญา 25 ปี

          ได้รับการส่งเสริมการลงทุนจากสำนักงานคณะกรรมการส่งเสริมการลงทุน (BOI) ประเภท 7.1 กิจการสาธารณูปโภคและบริการพื้นฐาน
          ขนาดกำลังการผลิตไฟฟ้า 122 เมกกะวัตต์ และไอน้ำ 41 ตันต่อชั่วโมง

          ลงนามสัญญาซื้อขายก๊าซธรรมชาติกับบริษัท ปตท. จำกัด(มหาชน) อายุสัญญา 21 ปี

          เพิ่มทุนจดทะเบียนครั้งที่ 3 จำนวน 90 ล้านบาท รวมทุนจดทะเบียน 820 ล้านบาท

  ปี 2542  เริ่มเดินเครื่องเชิงพาณิชย์สามารถผลิตและจำหน่ายไฟฟ้าให้กับการไฟฟ้าฝ่ายผลิตแห่งประเทศไทยและบริษัทต่างๆในสวนอุตสาหกรรมเครือสหพัฒน์
          ศรีราชาในเดือน เมษายน 2542 และไอน้ำ ในเดือนพฤษภาคม 2542

  ปี 2543  ได้รับรางวัล “สถานประกอบการที่ปฏิบัติตามมาตรการลดผลกระทบสิ่งแวดล้อม ตามข้อกำหนดรายงานการวิเคราะห์ผลกระทบสิ่งแวดล้อมดีเด่น
          โครงการประเภทโรงไฟฟ้า ประจำปี พ.ศ. 2543” จากสำนักนโยบายและแผนสิ่งแวดล้อม กระทรวงวิทยาศาสตร์ เทคโนโลยีและสิ่งแวดล้อม
          เมื่อวันที่ 20 กันยายน 2543

  ปี 2544  ได้รับอนุมัติส่งเสริมการลงทุนจากสำนักงานคณะกรรมการส่งเสริมการลงทุน (BOI) สำหรับการขยายกำลังการผลิตไฟฟ้าเพิ่มอีก 9.8 เมกกะวัตต์
          และไอน้ำ 20 ตันต่อชั่วโมงในเดือนมีนาคม 2544

  ปี 2545  ได้รับการรับรองระบบการจัดการสิ่งแวดล้อมตามมาตรฐาน (ISO 14001:1996) จากสถาบันสิ่งแวดล้อมไทย (Thailand Environment
          Institute) เมื่อวันที่ 2 กุมภาพันธ์ 2545

          ได้รับการรับรองระบบการบริหารงานคุณภาพตามมาตรฐาน (ISO 9001:2000) สำหรับการผลิตและจำหน่ายไฟฟ้าและไอน้ำ จาก RWTUV
          (Thailand) ในเดือน กันยายน 2545

          จดทะเบียนแปลงสภาพเป็นบริษัทมหาชนจำกัด เมื่อวันที่ 4 ตุลาคม 2545 และเปลี่ยนชื่อมาเป็นบริษัท สหโคเจน(ชลบุรี) จำกัด (มหาชน)

  ปี 2546  เพิ่มทุนจดทะเบียนจาก 820 ล้านบาท รวมเป็นทุนจดทะเบียน 955 ล้านบาท และ เปลี่ยนแปลงมูลค่าหุ้นที่ตราไว้จากมูลค่าหุ้นละ 10 บาท
          เป็นราคาหุ้นละ 1 บาท นำหุ้นสามัญเพิ่มทุน เสนอขายให้กับประชาชนจำนวน 135 ล้านหุ้น เพื่อขยายโรงไฟฟ้าเพิ่มเติมจำนวน 44 เมกกะวัตต์

          สำนักงานคณะกรรมการกำกับหลักทรัพย์และตลาดหลักทรัพย์ อนุมัติให้ดำเนินการเสนอขายหุ้นให้กับประชาชนทั่วไปได้ เมื่อวันที่ 26 พฤศจิกายน
          2546 โดยเปิดจองหุ้น IPO มูลค่าหุ้นละ 3.20 บาท ระหว่างวันที่ 17-19 ธันวาคม 2546

  ปี 2547  เริ่มเปิดการซื้อขายหุ้นในตลาดหลักทรัพย์แห่งประเทศไทย โดยใช้ชื่อย่อหลักทรัพย์ SCG เมื่อวันที่ 7 มกราคม 2547

  ปี 2548  ขยายเพิ่มกำลังการผลิตขนาด 44 เมกกะวัตต์แล้วเสร็จ รวมกำลังการผลิตไฟฟ้าเพิ่มขึ้นเป็น 174 เมกกะวัตต์ และไอน้ำ 81 ตันต่อชั่วโมง

          ได้รับการรับรองระบบการบริหารงานคุณภาพ (ISO 9001:2000 ) จากสถาบันรับรองมาตรฐานไอเอสโอ (MASCI) ครั้งที่ 1 เมื่อวันที่ 9
          กันยายน 2548 ถึงวันที่ 8 กันยายน 2551 ครั้งที่ 2 เมื่อวันที่ 9 กันยายน 2551 ถึงวันที่ 8 กันยายน 2554 โดยปรับปรุงระบบตามมาตรฐาน
          ISO 9001:2008 เมื่อวันที่ 22 ตุลาคม 2552 และต่ออายุการรับรอง เมื่อวันที่ 9 กันยายน 2554 มีผลถึงวันที่ 8 กันยายน 2557

          ได้รับการรับรองระบบการจัดการสิ่งแวดล้อมตามมาตรฐาน (ISO 14001:2004) จากสถาบันรับรองมาตรฐานไอเอสโอ (MASCI) เมื่อวันที่ 25
          พฤศจิกายน 2548 ถึงวันที่ 24 พฤศจิกายน 2551 ต่ออายุการรับรองเมื่อวันที่ 25 พฤศจิกายน 2551 ถึงวันที่ 24 พฤศจิกายน 2554 และเมื่อวันที่
          25 พฤศจิกายน 2554 มีผลถึงวันที่ 24 พฤศจิกายน 2557

  ปี 2549  ได้รับเกียรติบัตรการมีส่วนร่วมในโครงการอนุรักษ์พลังงานแบบมีส่วนร่วมบรรลุผลสำเร็จดีเยี่ยม จากกรมพัฒนาพลังงานทดแทนและอนุรักษ์พลังงาน
          กระทรวงพลังงาน เมื่อวันที่ 22 กุมภาพันธ์ 2549

          จัดตั้งบริษัท สหโคเจน กรีน จำกัด (บริษัทย่อย) ทุนจดทะเบียน 250 ล้านบาท เมื่อวันที่ 2 พฤศจิกายน 2549 โดยบริษัทถือหุ้นทั้งหมด
          เพื่อดำเนินโครงการผลิตพลังงานความร้อนร่วมชีวมวล ขนาดกำลังการผลิต 9.5 เมกกะวัตต์ และไอน้ำ 25 ตัน
          ตั้งอยู่ในสวนอุตสาหกรรมเครือสหพัฒน์ จังหวัดลำพูน ปัจจุบันมีทุนจดทะเบียนรวม 1,520 ล้านบาท

  ปี 2550  ได้รับรางวัลสถานประกอบการที่ปฏิบัติตามมาตรการในรายงานการวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่น
          ประเภทโรงไฟฟ้า ประจำปี 2550 จากสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม
          เมื่อวันที่ 21 ธันวาคม 2550

  ปี 2551  ได้รับรางวัลสถานประกอบการที่ปฏิบัติตามมาตรการในรายงานการวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่น
          ประเภทโรงไฟฟ้า ประจำปี 2551 จากสำนักงานนโยบายและแผนทรัพยากรธรรมชาติและสิ่งแวดล้อม กระทรวงทรัพยากรธรรมชาติและสิ่งแวดล้อม

          ได้รับรองระบบการจัดการอาชีวอนามัยและความปลอดภัย (มอก.18001-2542 และ BS OHSAS 18001: 2007)
          จากสถาบันรับรองมาตรฐานไอเอสโอ (MASCI) เมื่อวันที่ 12 ธันวาคม 2551 มีผลถึงวันที่ 11 ธันวาคม 2554 และต่ออายุการรับรอง เมื่อวันที่
          12 ธันวาคม 2554 มีผลถึงวันที่ 11 ธันวาคม 2557

          จัดตั้งบริษัท สหกรีน ฟอเรสท์ จำกัด (บริษัทย่อย) ทุนจดทะเบียนเริ่มแรก 5 ล้านบาท เมื่อวันที่ 18 ธันวาคม 2551 เป็นการร่วมทุนกับบริษัท
          สยามฟอเรสทรี จำกัด สัดส่วนการถือหุ้น 75 : 25 เพื่อดำเนินธุรกิจผลิตและจำหน่ายไฟฟ้า ขนาดกำลังการผลิต 7.5 เมกกะวัตต์ ที่ตั้ง ณ
          อำเภอพรานกระต่าย จังหวัดกำแพงเพชร ปัจจุบันมีทุนจดทะเบียนรวม 190 ล้านบาท

  ปี 2552  คณะกรรมการกำกับกิจการพลังงาน ออกใบอนุญาตประกอบกิจการผลิตไฟฟ้า ตามพรบ.การประกอบกิจการพลังงาน พ.ศ.2550 โดยมีอายุใบอนุญาต
          15 ปี นับจากวันที่ 16 กรกฎาคม 2552 และมีผลถึงวันที่ 15 กรกฎาคม 2567 (ยกเลิกสัมปทานประกอบกิจการโรงไฟฟ้า ที่ได้รับสัมปทานเมื่อวันที่
          26 พฤษภาคม 2541 ถึงวันที่ 25 พฤษภาคม 2556 โดยกระทรวงมหาดไทย)

  ปี 2553  ได้รับเกียรติบัตรสำหรับสถานประกอบการที่ผ่านเกณฑ์ธรรมาภิบาลสิ่งแวดล้อม ปี 2553 ของกระทรวงอุตสาหกรรม
          ภายใต้โครงการส่งเสริมธรรมาภิบาลสิ่งแวดล้อมในสถานประกอบการ เมื่อวันที่ 28 กันยายน 2553
  ------- ----------------------------------------------------------------------------------------------------------

  ------- -----------------------------------------------------------------------------
  ปี 2555  ได้รับการรับรองอุตสาหกรรมสีเขียว (Green Industry) ระดับ 3
          การบริหารจัดการสิ่งแวดล้อมอย่างเป็นระบบ มีการติดตามประเมินผล
          และทบทวนเพื่อการพัฒนาอย่างต่อเนื่อง เลขที่ 3-879/2555 เมื่อวันที่ 15 ตุลาคม 2555 มีผลถึงวันที่ 14
          ตุลาคม 2558 โดยกรมโรงงานอุตสาหกรรม กระทรวงอุตสาหกรรม

          จัดตั้งบริษัท สหกรีน เอ็นเนอร์ยี จำกัด (บริษัทย่อย) ทุนจดทะเบียน 40 ล้านบาท เมื่อวันที่ 16 มีนาคม
          2555 เป็นการร่วมลงทุนระหว่าง บริษัท สหโคเจน กรีน จำกัด, บริษัท เอส แอนด์ เจ
          อินเตอร์เนชั่นแนล เอนเตอร์ไพรส์ จำกัด (มหาชน) และ บริษัท อีสเทิร์นไทย คอนซัลติ้ง 1992 จำกัด
          มีสัดส่วนการถือหุ้น 82 : 9 : 9 เพื่อดำเนินธุรกิจผลิตและจำหน่ายเชื้อเพลิงชีวมวลอัดเม็ด

          ได้รับรองระบบการจัดการอาชีวอนามัยและความปลอดภัยตาม มาตรฐาน มอก.18001-2554
          โดยสถาบันรับรองมาตรฐานไอเอสโอ (MASCI) เมื่อวันที่ 14 กันยายน 2555 มีผลถึงวันที่ 11 ธันวาคม
          2557

          ได้รับมอบรางวัลและเกียรติบัตรมาตรฐานความรับผิดชอบของผู้ประกอบการอุตสาหกรรมต่อสังคมเบื้องต้น
          ตามโครงการ CSR-DIW for Beginner Award
          โดยผ่านตามเกณฑ์การประเมินของคณะกรรมการของกรมโรงงานอุตสาหกรรม เมื่อวันที่ 19 ธันวาคม
          2555
  ------- -----------------------------------------------------------------------------

3.2 การประกอบธุรกิจ

บริษัท สหโคเจน (ชลบุรี) จำกัด (มหาชน) เป็นผู้ผลิตไฟฟ้ารายเล็ก (Small Power Producer
: SPP) ดำเนินธุรกิจผลิตและจำหน่ายไฟฟ้าและไอน้ำ
โรงไฟฟ้าแห่งแรกเป็นโรงไฟฟ้าพลังความร้อนร่วม (Cogeneration Combined Cycle)
ใช้ก๊าซธรรมชาติเป็นเชื้อเพลิง ตั้งอยู่ในเขตสวนอุตสาหกรรมเครือสหพัฒน์-ศรีราชา ตำบลหนองขาม
อำเภอศรีราชา จังหวัดชลบุรี เริ่มการผลิตตั้งแต่ปี 2542 จำหน่ายไฟฟ้า 90
เมกะวัตต์ให้การไฟฟ้าฝ่ายผลิตแห่งประเทศไทย รวมทั้งจำหน่ายไฟฟ้าและไอน้ำให้กับบริษัท
สหพัฒนาอินเตอร์โฮลดิ้ง จำกัด (มหาชน)
จัดจำหน่ายต่อให้โรงงานอุตสาหกรรมทั้งหมดในสวนอุตสาหกรรมเครือสหพัฒน์
สามารถลดภาระการลงทุนและต้นทุนการผลิตให้กับโรงงานอุตสาหกรรมต่างๆ
เพิ่มความมั่นคงของระบบจำหน่ายไฟฟ้า
รวมทั้งยังช่วยลดการปล่อยปริมาณก๊าชเรือนกระจกจากกิจกรรมการผลิตภายในสวนอุตสาหกรรม
ส่งผลให้เกิดการขยายการลงทุนภายในสวนอุตสาหกรรมอย่างต่อเนื่อง
จึงมีการขยายกำลังผลิตโรงไฟฟ้าพลังความร้อมร่วมอีกประมาณ 40% จนมีกำลังการผลิตไฟฟ้า 174
เมกะวัตต์ และไอน้ำ 81 ตันต่อชั่วโมง

ในส่วนของการขยายธุรกิจ
บริษัทได้กำหนดนโยบายการดำเนินธุรกิจโดยคำนึงถึงการมีส่วนร่วมรับผลประโยชน์จากชุมชนและสังคมโดยรวม
จึงมุ่งเน้นการพัฒนาการโครงการผลิตพลังงานจากพลังงานหมุนเวียนทดแทนการใช้เชื้อเพลิงสิ้นเปลืองที่มีส่วนสำคัญในการเพิ่มความรุนแรงของภาวะโลกร้อนและมีราคาสูงขึ้นอย่างต่อเนื่องอีกด้วย
จึงมีการจัดตั้งบริษัทย่อย คือ บริษัท สหโคเจน กรีน จำกัด และบริษัท สหกรีน ฟอเรสท์ จำกัด
เพื่อพัฒนาโครงการผลิตพลังงานจากชีวมวล ตามนโยบายพัฒนาธุรกิจที่วางไว้

-   บริษัท สหโคเจน กรีน จำกัด : ผู้ผลิตไฟฟ้าพลังงานจากชีวมวล ขนาดกำลังการผลิตไฟฟ้า
    9.5 เมกะวัตต์ และไอน้ำ 25 ตันต่อชั่วโมง ตั้งอยู่ในสวนอุตสาหกรรมเครือสหพัฒน์ ลำพูน
    จำหน่ายไฟฟ้า 8 เมกะวัตต์ให้การไฟฟ้าส่วนภูมิภาค
    และไอน้ำให้กับโรงงานในสวนอุตสาหกรรม
    เริ่มเดินเครื่องผลิตไฟฟ้าเชิงพาณิชย์ได้ในเดือนมีนาคม 2554 และไอน้ำเดือนเมษายน 2554
    นอกจากการผลิตพลังงานจากชีวมวลแล้ว เพื่อให้มั่นใจว่าบริษัทมีวัตถุดิบเพียงพอสำหรับการผลิต
    บริษัทยังได้ประกอบกิจการผลิตชิ้นไม้สับ เพื่อส่งป้อนเชื้อเพลิงให้กับโรงไฟฟ้า ทั้งนี้
    โดยจัดทำเป็นหน่วยธุรกิจให้มีความชัดเจนมากขึ้น
    และสะท้อนเห็นถึงความเป็นจริงในการกิจกรรมส่งเสริมให้กับชุมชนในท้องถิ่น ได้แก่
    การปลูกป่า การจัดซื้อจัดหาเชื้อเพลิง นับว่าเป็นกระบวนธุรกิจที่ก่อให้เกิดรายได้
    การสร้างงาน
    ให้ชุมชนในพื้นที่จากการขายเศษชีวมวลจากการเกษตรอีกทั้งยังเป็นกิจกรรมที่ช่วยลดภาวะโลกร้อน
    จากการเผาทำลายสร้างปัญหาภาวะหมอกควันแล้ว
    การสร้างแหล่งเชื้อเพลิงชีวมวลอย่างยั่งยืนโดยการปลูกไม้โตเร็วของโครงการได้ก่อให้เกิดการใช้ที่ดินที่ยังไม่ได้ใช้ประโยชน์เพิ่มพื้นที่สีเขียวอย่างต่อเนื่อง

-   บริษัท สหกรีน ฟอเรสท์ จำกัด : เป็นการร่วมทุนกับบริษัท สยามฟอเรสทรี จำกัด
    ในกลุ่มธุรกิจกระดาษ เครือซีเมนต์ไทย ดำเนินโครงการผลิตพลังงาน
    จากเปลือกและปลายไม้ยูคาลิปตัสที่เป็นเศษเหลือจากขบวนการผลิตเยื่อกระดาษ
    ร่วมกับเศษเหลือใช้จากการเกษตรในพื้นที่ ขนาดกำลังการผลิตไฟฟ้า 7.5 เมกะวัตต์
    ตั้งอยู่พื้นที่อำเภอพรานกระต่าย จังหวัดกำแพงเพชร ก่อสร้างแล้วเสร็จตามกำหนดแผนงาน
    และเริ่มเดินเครื่องเชิงพาณิชย์จำหน่ายไฟฟ้าให้การไฟฟ้าส่วนภูมิภาคได้ในเดือนธันวาคม 2555

นอกจากการพัฒนาธุรกิจด้านพลังงานหมุนเวียนอย่างต่อเนื่องไปถึงด้านต้นน้ำในการปลูกสร้างสวนป่า
เพื่อเป็นแหล่งเชื้อเพลิงชีวมวลที่ยั่งยืนแล้ว ในปี 2555
บริษัทได้เล็งเห็นความสำคัญในการพัฒนาต่อยอดธุรกิจในการสร้างมูลค่าเพิ่มให้กับ
ชีวมวลและเศษวัสดุเหลือใช้ทางการเกษตร จึงได้จัดตั้ง บริษัท สหกรีน เอ็นเนอร์ยี จำกัด ขึ้นมา
เพื่อดำเนินโครงการผลิตชีวมวลอัดเม็ด (Biomass Pellet)
สำหรับใช้เป็นเชื้อเพลิงสำหรับภาคอุตสาหกรรมและครัวเรือน
รองรับความต้องการที่เพิ่มขึ้นอย่างมากทั้งในและต่างประเทศ

-   บริษัท สหกรีน เอ็นเนอร์ยี จำกัด : เป็นการร่วมทุนระหว่าง บริษัท สหโคเจน กรีน จำกัด
    (บริษัทย่อย) กับ บริษัท เอส แอนด์ เจ อินเตอร์เนชั่นแนล เอนเตอร์ไพรส์ จำกัด (มหาชน)
    และบริษัท อีสเทิร์นไทย คอนซัลติ้ง 1992 จำกัด
    เพื่อผลิตและจำหน่ายชีวมวลอัดเม็ดสำหรับเป็นเชื้อเพลิง โดยนำชีวมวล ได้แก่ ขี้เลื่อย เศษไม้
    เปลือกไม้ และ ซังข้าวโพด มาแปรรูป โครงการตั้งอยู่อำเภอกบินทร์บุรี
    จังหวัดปราจีนบุรีโดยเริ่มก่อสร้างในเดือนกรกฏาคม 2555
    และมีแผนจะเดินเครื่องเชิงพาณิชย์ในเดือนมิถุนายน 2556

    3.3 สรุปผลการดำเนินโครงการในปี 2555

-   โครงการผลิตพลังงานจากชีวมวล พรานกระต่าย

  ดำเนินการโดยบริษัท สหกรีน ฟอเรสท์ จำกัด ที่จัดตั้งร่วมทุนกับบริษัท สยามฟอเรสทรี จำกัด
  ในกลุ่มธุรกิจกระดาษเครือซีเมนต์ไทย มีขนาดกำลังผลิต 7.5 เมกะวัตต์
  ใช้เปลือกและเศษไม้ยูคาลิปตัสจากโรงผลิตไม้สับเพื่อการผลิตเยื่อกระดาษเป็นเชื้อเพลิงหลัก
  ตั้งอยู่ในพื้นที่อำเภอพรานกระต่าย จังหวัดกำแพงเพชร
  ซึ่งเป็นการพัฒนาและใช้ประโยชน์จากพลังงานหมุนเวียนให้เกิดคุณค่า
  โดยโครงการได้ก่อสร้างแล้วเสร็จและเริ่มเดินเครื่องผลิตไฟฟ้าเชิงพาณิชย์ในเดือนธันวาคม
  2555

นอกจากนี้โครงการยังมีส่วนช่วยในการลดปริมาณการปล่อยก๊าซคาร์บอนไดออกไซด์
ที่ก่อให้เกิดภาวะโลกร้อนภายใต้กลไกการพัฒนาที่สะอาด (Clean Development Mechanism:
CDM) โดยโครงการได้ขอขึ้นทะเบียนโครงการกับองค์การสหประชาชาติ
ตามอนุสัญญาว่าด้วยการเปลี่ยนแปลงสภาพภูมิอากาศ (United Nations Framework
Convention on Climate Change : UNFCC) ในเดือนธันวาคม 2555

-   โครงการผลิตชีวมวลอัดเม็ด กบินทร์บุรี

ดำเนินการโดยบริษัท สหกรีน เอ็นเนอร์ยี จำกัด ที่จัดตั้งร่วมกันระหว่างบริษัท สหโคเจน กรีน
จำกัด (บริษัทย่อย) บริษัท เอส แอนด์ เจ อินเตอร์เนชั่นแนล เอนเตอร์ไพรส์ จำกัด (มหาชน)
และบริษัท อีสเทิร์นไทย คอนซัลติ้ง 1992 จำกัด เพื่อผลิตและจำหน่ายเชื้อเพลิงชีวมวลอัดเม็ด
ตั้งอยู่อำเภอกบินทร์บุรี จังหวัดปราจีนบุรี ซึ่งเป็นการต่อยอดธุรกิจพลังงานหมุนเวียนของบริษัท
โดยนำชีวมวล ได้แก่ ขี้เลื่อยและเศษไม้ มาแปรรูปให้เหมาะสมกับการขนส่งและการใช้งาน
รองรับความต้องการใช้พลังงานหมุนเวียนในตลาดโลกที่เพิ่มขึ้นอย่างต่อเนื่อง
โดยโครงการเริ่มก่อสร้างในเดือนกรกฏาคม 2555
และมีแผนเดินเครื่องเชิงพาณิชย์ในเดือนมิถุนายน 2556

3.4 โครงสร้างรายได้ของบริษัท

โครงสร้างรายได้ของบริษัทแยกตามสายผลิตภัณฑ์ สามารถสรุปได้ ดังนี้

1.  บริษัท สหโคจน (ชลบุรี) จำกัด (มหาชน)

  ----------------------------- ------- -------- ---------- -------- ------- ---------- --------
  ผลิตภัณฑ์                        ปี 2555           ปี 2554              ปี 2553             

                                รายได้   ร้อยละ    รายได้      ร้อยละ    รายได้              ร้อยละ

  รายได้จากการดำเนินงาน                                                                    

  - ไฟฟ้า                        2,109   55.52    1,887.24   57.03            1,757.85   55.90
  (การไฟฟ้าฝ่ายผลิตแห่งประเทศไทย)                                                           

  - ไฟฟ้า (สวนอุตสาหกรรม)         1,238   32.59    1,026.91   31.03            1,051.82   33.45

  - ไอน้ำ(สวนอุตสาหกรรม)          443     11.65    388.38     11.74            317.85     10.11

  รวมรายได้จากการดำเนินงาน        3,789   99.76    3,302.52   99.80            3,127.52   99.45

  รายได้อื่น                       9       0.24     6.58       0.20             17.16      0.55

  รายได้รวม                      3,798   100.00   3,309.10   100.00           3,144.68   100.00
  ----------------------------- ------- -------- ---------- -------- ------- ---------- --------

2.  บริษัท สหโคเจน กรีน จำกัด

  ----------------------------------- --------- -------- -------- --------
  ผลิตภัณฑ์                              ปี 2555             ปี 2554   

                                      รายได้     ร้อยละ    รายได้    ร้อยละ

  รายได้จากการดำเนินงาน                                             

  - ไฟฟ้า (การไฟฟ้าส่วนภูมิภาค)            214.04    72.33    144.70   69.86

  - ไอน้ำ (สวนอุตสาหกรรม)               81.63     27.58    62.40    30.12

  รวมรายได้จากการดำเนินงาน              295.67    99.91    207.10   99.98

  รายได้อื่น                             0.27      0.09     0.04     0.02

  รายได้รวม                            295.94    100.00   207.14   100.00
  ----------------------------------- --------- -------- -------- --------

หมายเหตุ บริษัทเริ่มเดินเครื่องเชิงพาณิชย์ ปี 2554